Daniel Leal-Olivas

Poliisin asiantuntijat tutkivat höykkäyspaikkaa London Bridgeä.

Lontoon eilisiltainen hyökkäys oli valitettavan ennalta arvattava, arvioi Maanpuolustuskorkeakoulun tutkijaupseeri, kapteeni Antti Paronen.

Hyökkäyksen tekijästä ei ole vielä varmuutta. Parosen mukaan vastaavantyyppisiä iskuja on ehkä ollut odotettavissa erityisesti ramadanin aikana, jolloin sekä Isis että al-Qaida kannustavat ulkomailla olevia kannattajiaan tekemään iskuja.

Parosen mukaan iskun tekeminen on ollut yksinkertaista, sillä Lontoon hyökkääjät olivat tiettävästi aseistautuneet ainoastaan veitsillä.

Lontoon hyökkäys tuntuu noudattavan samaa kaavaa kuin Eurooppaa viime aikoina järkyttäneet terrori-iskut, arvioi Ulkopoliittisen instituutin vieraileva vanhempi tutkija Olli Ruohomäki.

Ruohomäki muistuttaa, että tiedot hyökkäyksestä ovat vielä hataria. Iskun tekotapa kuitenkin muistuttaa aiempia terrori-iskuja, joissa hyökkäys tehtiin niin kutsuttuun pehmeään kohteeseen. Lontoossa hyökkääjät ajoivat väkijoukkoon ja kävivät ihmisten kimppuun veitsien kanssa.

Ruohomäki sanoo, että juuri tällaisia toimintamalleja Isis on sosiaalisen mediansa julkaisuissa kehottanut kannattajiaan toteuttamaan.

Lue myös:

Tutkija Olli Ruohomäki: "Elämme islamistisen terrorin aikakautta"

Supo: Lontoon terroriteosta ei ole toistaiseksi löytynyt yhteyksiä Suomeen

Sisäministeri Risikko: Viranomaiset selvittävät Lontoon hyökkäyksen vaikutuksia Suomeen

Suomen valtiojohto tuomitsee Lontoon terrori-iskun

Lontoon iskussa kuollut yhdeksän ihmistä, heistä kolme hyökkääjiä